**מאמר דניאל לפרשת "כי תשא"**

**בכל בוקר, אנו אומרים לפני התפילה את המשפט "הריני מקבל עלי מצות עשה של ואהבת לרעך כמוך ומכוון לאהוב כל אחד מבני ישראל כנפשי ומאודי. וכו'.. וכן ראוי לאהוב כל יהודי ולהרבות באהבת ישראל. להשתדל לא לקטרג ולא לדבר לשון הרע על אף יהודי ולאהוב כל אחד ולקרבו לתורה הקדושה. הרב יורם אברג'ל הקדוש אומר שיש אנשים צדיקים מקפידים על כשרות הטובה ביותר, בודקים את הסכין בצורה טובה על מנת שהשחיטה תהיה כשרה ללא ספק, אך על "הסכין הרוחנית" שהיא הלשון הם לא מקפידים כמו על הסכין של השחיטה. כמו שאתה מקפיד מה אתה מכניס לפה כך גם תקפיד מה אתה מוציא מהפה, לפה יש כוח חזק כי מילים לא ניתן להשיב. ולכן הונאת דברים יותר קשה מהונאת ממון. כי הונאת ממון אתה יכול להשיב את הכסף שלקחת במרמה, אך הונאת דברים אתה לא יכול להשיב, מילים לא ניתן להשיב.**

**וכמו שמספרים סיפור ידוע, על בעל שהיה מצער ופוגע באשתו. היא החליטה לתקוע מסמר על הגדר שמחוץ לבית, בכל פעם שפגע בה בעלה. לאחר המון זמן הבעל שם לב שאשתו תוקעת מסמרים בגדר והוא לא הבין מדוע, היא אמרה לו שעל כל פעם שהוא מצער ופוגע בה היא תוקעת מסמר בגדר. הבעל נבהל ונדהם מכמות המסמרים ולאט לאט נכנס בו הרהורי חרטה ותשובה. הוא החליט מעכשיו לפייס ולשמח את אשתו והם החליטו שבכל פעם שהוא משמח אותה ולא פוגע בה אז מסמר אחד יוצא מהגדר. ובכך אחרי תקופה ארוכה כל המסמרים יצאו מהגדר. אך מה שנשאר זה החורים, המסמרים אומנם נעלמו אך החורים נשארו. אותו דבר, למילים יש כוח, לא תוכל להשיב את מה שנאמר, אומנם תוכל לחזור בתשובה ולשנות את מעשיך אבל תמיד תזכור שלמילים יש כוח...**

**ואפשר להזכיר את הסיפור החזק שהרב יאשיהו פינטו הביא בספרו על שני אחים שהיו שותפים בחייהם והיו אוהבים בלב ובנפש והתגוררו אחד מול השני. יום אחד חלף ביניהם חתול שחור והקשר הנפלא התחיל להתערער. היצר הרע נכנס ביניהם ואש המחלוקת החלה לבעור בקרבם. יום אחד החליט האח הגדול לעשות תעלת מים בין הבתים שלהם. וכך בעצם להפריד ביניהם עם תעלת המים. "מעתה לא יוכל אחי הקטן להתקרב אלי" אמר האח הגדול בליבו. והינה אחיו הקטן חוזר מהעבודה וראה זאת, הוא החל לכעוס ומיד הלך לחפש נגר שיבנה לו חומה מעץ, חומה גבוה מאוד ככל שאפשר על מנת שלא יוכל בכלל לראות את אחיו הגדול. הוא ביקש מהנגר "תבנה לי חומה גבוהה מאוד, אני לא מעוניין לראות יותר את הבית שממול. הנגר שאל לפשר העניין, והוא סיפר לו כי הם בסכסוך והוא שם לו תעלת מים על מנת שלא יתקרב אליו ולכן הוא מבקש לעשות חומה ענקית מעץ על מנת שאחיו לא יוכל אפילו לראות אותו. הנגר הבין את הדברים וביקש יום אחד בלבד על מנת לעשות זאת. אותו אח קטן שמח מאוד, הוא הלך לעבודה ואמר לנגר שיחזור בערב לראות את העבודה ולשלם לו. כשחזר האח הקטן בערב הוא לא האמין למראה עיניו, במקום לראות חומה ענקית מעץ, הוא הביט וראה גשר הבנוי מעץ העובר מעל תעלת המים הענקית, ומעבר השני של הגשר עמד לא פחות ולא יותר האח הגדול ומעיניו זולגות דמעות. האח הגדול עמד שם מבוייש ובוכה ולא האמין למראה עיניו, הוא ניגש לאחיו הקטן ואמר "אני בניתי תעלה שתפריד בינינו ואתה בנית גשר על מנת לחצות את התעלה, אני מתבייש ומבקש סליחה". כמה שכר היה לאותו נגר שנעלם ולא לקח כסף, וגרם לזה שהאחים השלימו והסכסוך נגמר. זאת מצוות חסד גדולה מאוד, השכנת שלום בין אדם לחברו ובין איש לאשתו.**

**וכפי שמספרים גם על אברך אחד שהתחתן והיה לומד תורה אך לא היה מפנים ומקיים את התורה, היה בעל גאווה גדול. אשתו התחננה אליו מספר פעמים שיעזור לה עם הפח אשפה. אך הוא טען שהוא צדיק מידי בכדי לעזור לה וחבל על המאמץ שהוא לומד תורה ולא מכובד שהוא יזרוק את הפח אשפה. האישה ביקשה לדבר עם הרב של הישיבה בכדי שיסביר לבעלה שהוא טועה והוא צריך לעזור לה, במיוחד שהיא בהריון. השניים הגיעו לרב והרב שמע את הטענה. לבסוף הרב סיכם : "האישה צודקת היא צריכה עזרה עם הפח אשפה, היא לא צריכה להתאמץ במיוחד שהיא בהריון, ואתה טוען שאתה מספיק צדיק ולא יכול לגעת בפח אשפה מרוב שאתה צדיק אז אין בעיה, יש לי פיתרון – אני אשלח אליכם שליח בשעה 14:00 כל יום והוא יזרוק לכם את הזבל". הבעל שמח, האישה לא כל כך, כי חשבה שבעלה יבין שהוא עושה טעות, היא חשבה שהרב יוכיח אותו קשות. למחרת בשעה 14:00 דפיקות בדלת, האברך היה באמצע סעודה, אשתו ממתינה "לשליח" של הפח אשפה שהרב הבטיח לשלוח. האברך ניגש לדלת לפתוח לשליח ולהגיש לו את הפח אשפה, ואת מי הוא רואה בדלת? את ראש הישיבה, בפתח הבית. "מה אתה עושה פה כבוד הרב?" שאל הבעל. "באתי לזרוק את הזבל כי אתה מספיק קדוש וצדיק ולא מרגיש מכובד שאתה זורק אז אני אזרוק בשבילך". הבעל היה נבוך, הוא הבין את המסר ואת הטעות שלו והתנצל בפני אשתו ובפני הרב. השיעור המחנך שהרב עשה לו יכול היה להיעשות גם על ידי תוכחה כאשר הוא ואשתו הגיעו, אך הרב בחר לעשות זאת בדרך חכמה יותר על מנת שהדברים יכנסו ויופנמו על ידי הבעל. ברגע שהוא ראה את ראש הישיבה בא בעצמו לזרוק את האשפה הוא הבין שהוא סתם היה בעל גאווה ואשתו צודקת. רואים אנו שחשוב לבחור בדרך הנכונה להוכיח את האדם על מנת שלא יפגע וגם שיקשיב לנו.**

**וכתוב "הוכח תוכיח את עמיתך ולא תשא עליו חטא" קודם כל הוכח את עצמך, אחר כך כאשר אתה מהווה דוגמה אישית רק אז תוכל להוכיח אותו רק אחרי שאתה עצמך עושה זאת. ולכן כפל "הוכח תוכיח" הוכח את עצמך ואחר כך תוכיח אחרים. וכמו שנאמר בפרקי אבות "הוא היה אומר" קודם כל הוא היה עושה את זה בעצמו ואחר כך היה אומר לאחרים. ולמה כתוב "עמיתך"? כי התוכחה שלך צריכה להיות מאהבה לחברך, שהוא דווקא עמיתך ולא שונאך, כי אם אתה מוכיח את שונאך סביר להניח שהוא לא ישמע לך, וכשם שמצווה לומר דבר שנשמע כך מצווה לא לומר דבר שידוע מראש שלא ישמעו לך. והמשך הפסוק "ולא תשא עליו חטא" שני פירושים. האחד, שלא תשא עליו חטא אם תבייש אותו, ולכן חשוב לדעת כיצד להוכיח. שאם הוא ליד אנשים אסור להוכיח אותו לידם ולבייש אותו. ולכן שלא יהיה עליך חטא שביישת אותו מול כולם. פירוש שני, "ולא תשא עליו חטא"- שלא תגיד לעצמך אני לא אוכיח את חברי כי הוא לא יקשיב לי ואז מה התוצאה? הוא ימשיך לעשות את המעשה הרע שהוא עושה מבלי שניסית להוכיח אותו, ואז יש לך חטא עליו שבמקום שהיית מוכיח אותו ובכך משנה את המעשים שלו אז יש לך חטא עליו שהתביישת להעיר לו בצורה יפה ונעימה. וזה הפירוש "ולא תשא עליו חטא".**

**"לחם לא אכל ומים לא שתה ויכתב את הלחת את דברי הברית עשרת הדברים" וכי לא ברור לנו שמשה רבנו למעלה בשמיים לא אכל ולא שתה, הרי ברור לנו שאין שם אוכל ושתייה, אז מדוע זה נכתב? לומר לך, משה רבנו כאב לו על הברכות שפספס, שכל ברכה וברכה שאדם מברך לפני שמכניס דבר לפיו יש לה ערך שאם היינו יודעים את הערך של כל ברכה היינו מברכים לאט במתינות בקול רם כדי לזכות עוד אנשים. וגדול העונה אמן מהמברך.**

**"וראו בני ישראל את פני משה כי קרן עור פני משה והשיב משה את המסוה על פניו.." בני ישראל לא יכלו להסתכל על משה רבנו על הפנים שלו מהאור שיצא ממנו, ומהיכן היה עליו אור כזה גדול? מפרשים שזה הדיו שנשאר מהתורה שכתב משה רבנו שירד מהמרום, ונקשה קושיה, כיצד נשאר דיו ? הרי ה' יודע כל דבר ויודע כמה דיו צריך בשביל התורה, אז איך נשאר דיו? אלא, בפרשת ויקרא כתוב א' זעירה, כי משה רבנו מתוך ענווה לא רצה שיהיה כתוב ויקרא אלא ויקר בלי א' כאילו זה במקרה – כמו שהיה עם בלעם. אך ה' לא הסכים לכך ועשה פשרה עם הצדיק – שיהיה כתוב א' זעירה, ולכן בזכות הענווה של משה רבנו נשאר קצת דיו מה א' הזאת. והדיו הזה ניתץ על פניו של משה רבנו וזה האור של התורה שקרן מפני משה רבנו.**

**"זכור לאברהם ליצחק ולישראל עבדיך אשר נשבעת להם..." משה רבנו מבקש מה' שיסלח לעם ישראל על חטא העגל והוא אומר זכור לאברהם – "אם עברו על עשרת הדיברות אז כנגדם התנסה ועמד אברהם אבינו בעשר ניסיונות ועדיין לא קיבל שכרו. ועוד מפרש רש"י – אם הם נענשים בשרפה – זכור לאברהם שמסר עצמו לכבשן האש. אם הם נענשים בהריגה – זכור ליצחק שנעקד על המזבח. אם הם נענשים בגלות – זכור ליעקב שגלה וברח לחרן. ואם הם לא ניצלים בזכותם אז איך אתה ה' אומר לי "ואעשך לגוי גדול?" הרי אם כסא של 3 רגלים (אברהם יצחק ויעקב) לא עומד לפניך בשעת כעסך ולא מחזיק מעמד אז קל וחומר כיסא של רגל אחת (משה רבנו) לא יחזיק מעמד בשעת כעסך. (על פי מדרש רבא ופירוש רש"י).**

**ועוד פירוש שניתן לפרש, העגל נעשה בשש שעות, שש שעות חטא, ויש דין בטל ב 60, אם נעשה 6 שעות חטא כפול 60 זה יוצא 360. היכן יש 360 שעות שמבטלות ומכפרות על חטא העגל שיהיה בטל ב 60? אם נסתכל היטב – 360 שעות לחלק ל 24 שעות (יממה) נקבל 15 ימים. שלושת הרגלים שהם כנגד האבות הקדושים – אברהם יצחק ויעקב הם 15 ימים. 7 ימי סוכות, 7 ימי פסח ויום אחד של שבועות.**

 **ימי השישי בבית הכנסת שושנים לדוד :**

**היה אברך צעיר ושקדן בורה שבצעירותו נהג לקום באשמורת הבוקר להתפלל בנץ החמה, לאחר התפילה היה מסתגר בספרייה הממוקמת בבית הכנסת שושנים לדוד. הוא היה הוגה בספרי שאלות ותשובות בהלכה במשך כל שעות היום עד כניסת השבת. גבאי בית הכנסת שלא הכיר את גדלותו של האברך הצעיר, היה חושש שמא האברך הצעיר יעשה משהו או יקח משהו מהספרייה ולכן לא אהב שהעלם הצעיר הזה יושב והוגה בתורה. הוא סירב להרשות לו לשבת שם ללא השגחה כי הדבר היה ניראה חשוד בעיניו. לאחר בקשות רבות הוא הסכים לאשר לאברך לשבת ללמוד תורה רק בתנאי שהוא עצמו – הגבאי ינעל עליו את הבית כנסת ויבוא לפתוח לו בשעה שיקבעו לפני כניסת שבת. האברך הצעיר הסכים. כך בעצם האברך למד תורה ברציפות וכך גם הגבאי היה רגוע בקשר לגניבת הספרים. כך היה קורה בכל ערב שישי הגבאי בא לפתוח לו את הבית כנסת בבוקר, ולאחר מכן נועל עליו, ובסמוך לכניסת שבת פותח לו את הדלת שיצא להתארגן לשבת. כך היה קורה תמיד, עד שבערב שישי אחד שכח הגבאי את הבחור השקדן. והבחור היה יושב מהבוקר ולומד ולא שם לב לשעה, הוא היה מנותק מכל חיי העולם הזה, היה הוגה בתורה. בנתיים השבת נכנסה, הקהל כבר היה ממזמן אחרי ארוחת שישי והאברך הצעיר לא חזר לביתו. פתאום הגבאי הסתכל בשעון והזדעזע לגלות שהוא שכח את האברך הצעיר שם. הוא כל כך התבייש והלך מהר לפתוח לו את הדלת שיוכל לחזור לביתו ולאכול עם משפחתו. הגבאי התנצל ששכח וכאשר הסיפור הגיע לאוזניים של כולם הוחלט לתת לו את המפתח לבית הכנסת בכל זמן שיחפוץ כי ראו עד כמה הבחור שוקד על התורה שאפילו לא שם לב לזמן שחולף. ואומרים "שמיום שנמסר לו המפתח למטה לבית כנסת שושנים לדוד, למעלה בשמיים גם נמסרו לו כל המפתחות שיש בידי ה'. שהרי מפתח זה אותיות – מטר,פרנסה,תחיית המתים,חיה(יולדת). ואותו אברך צעיר היה לא אחר מאשר מרן הרב עובדיה יוסף הקדוש, זכותו תגן עלינו אמן.**

**ונסיים במעשה שהיה עם הבבא סאלי הקדוש, יום אחד הוא נסע עם מלוויו מירושלים לכיוון אשקלון, היו איתו חתנו,נכדו,ור' ניסים אזרד ז"ל. הם הגיעו לישוב מסילת ציון ושם המכונית נתקעה ולא הצליחו להתניע אותה. ר' ניסים ניסה לקרוא לאנשים לעזרה, אך ללא הצלחה. לפתע הבבא סאלי ביקש שיביאו לו מים הוא רוצה לשתות. הביאו לו מהמים שהיה להם במכונית אך הוא סירב לשתות. הוא אמר שיש בחוץ שדה, בשדה יש מים תביאו לי משם. הם הלכו לחפש ולא מצאו שום מקור מים. הם ניסו להסביר לבבא סאלי אך הוא התעקש ואמר להם "תחפשו היטב יש ברז בשדה" הם החלו לחפש ולפתע מצאו ברז קטן בתוך השדה והביאו לו משם כוס מים. הבבא סאלי החזיק את הכוס והחל לברך שהכל ניהיה בדברו בכוונה עצומה. לאחר מכן אמר "קראו לר' ניסים שיתניע את הרכב אנחנו מאחרים". הסבירו לו שהמכונית התקלקלה אך הוא אמר להם שיניעו את הרכב ואכן כך קרה, כוחו של הבבא סאלי וזכותו תגן עלינו אמן, שנזכה כולנו להצלחה שמחה וישועה ולראות בגאולה אמן.**

**"כל המזכה את הרבים, אין חטא בא על ידו" - כל מי שרוצה לזכות במצווה ולהיות שותף בהפצת התורה או להקדיש את העלון לקרובים אליו, יפנה אלינו במייל danielbar158@gmail.com או במספר : 0523458725**

**שבת שלום ומבורכת**